Pura Taman Beji Samuan

Pura Taman Beji Samuan inggih punika silih tunggil genah malukat sané wénten ring Bali inggian punika ring Desa Carangsari, Kabupaten Badung. Genahé puniki taler kabaos Taman Beji Sapta Resi. Kasambat Taman Beji Sapta Resi santukan genahé punika madué pitung genah sané dados wit tirtan ipun. 

Pura Taman Beji Samuan magenah ring sisi tukad Penet, irika wenten pancoran lan tlaga genah malukat taler wenten air terjun. Ritatkala wénten upacara piodalan ring pura kahyangan ring wewidangan Desa Adat Samuan, Pura Taman Bejiné puniki kadadosang genah panyucian Ida Bhatara.

 Genah Malukat 
Pura Taman Beji Samuan madué tigang pahan genah malukat inggih punika Campuhan, Beji Dalem, miwah Sapta Resi. Pamedek sané jagi malukat mangdané makta canang utawi pejati lan nganggén kwaca adat. 

 Tata Cara Malukat 
Malukat ring Pura Taman Beji Samuan nganutin tata cara sekadi ring sor puniki, inggih punika:

 Kapertama malukat ring Panglukatan Campuhan sané kalaksanayang ring sisi tukad.
 Kaping kalih, malukat ring Panglukatan Suda Mala sané  madué  kawigunan anggen ngicalang sahananing panyungkan ring anggané.
 Kaping tiga, malukat ring Panglukatan Dasa Mala sané  madué  kawigunan anggén ngicalang leteh.
 Kaping papat, Malukat ring Panglukatan Rambut Sedana sané  madué  kawigunan anggén nunas merta.
 Kaping untat, malukat ring Panglukatan Sapta Resi ring tengahing tlaga sané pinaka genah malukat sane utama.

 Galeri 

 Pustaka 

Kategori:WikiTirta2
Kategori:WikiTirta